**ODLUKA**

**o priznanjima Općine Murter-Kornati**

* Pročišćeni tekst, Službeni glasnik Općine Murter-Kornati, br. 2/18, 1/19.
1. UVODNE ODREDBE

**Članak 1.**

Ovom se odlukom određuju priznanja Općine Murter-Kornati, propisuju uvjeti i kriteriji za dodjelu priznanja, izgled i oblik te postupak njihove dodjele.

**Članak 2.**

Javna priznanja Općine Murter-Kornati su:

1. Nagrada za životno djelo Općine Murter-Kornati
2. Plaketa Općine Murter-Kornati
3. Priznanje Općine Murter-Kornati
4. Priznanje počasnog građanina Murtera.

**Članak 3.**

Osim priznanja iz članka 2. ove Odluke za pojedine prigode, Općina Murter-Kornati može dodijeliti i druga priznanja.

O ustanovljenju i dodjeli te drugim pitanjima u svezi priznanja iz stavka 1. ovog članka odlučuje općinski načelnik.

1. UVJETI I KRITERIJI ZA DODJELU PRIZNANJA OPĆINE MURTER-KORNATI
2. Nagrada za životno djelo Općine Murter-Kornati

**Članak 4.**

Nagrada za životno djelo Općine Murter-Kornati dodjeljuje se fizičkim osobama, za osobite uspjehe u razvoju društvenih odnosa i unapređenju gospodarstva, obrazovanja, znanosti, kulture, tjelesne kulture, zdravstva, socijalne skrbi i drugih djelatnosti, posebno značajnih za Općinu Murter-Kornati, kada se ocijeni da je odnosna osoba sve svoje objektivne mogućnosti utkala u odnosno djelo i u tome postigla svoj neponovljiv rezultat u odnosnoj oblasti.

Svake godine može se dodijeliti samo jedna nagrada za životno djelo Općine Murter-Kornati.

Uz dodjelu nagrade za životno dodjeljuje se i novčani dio u netto iznosu od 10.000,00 kn (deset tisuća kuna).

1. Plaketa Općine Murter-Kornati

**Članak 5.**

Plaketa Općine Murter-Kornati dodjeljuje se fizičkim i pravnim osobama, za osobite

uspjehe postignute u razvoju društvenih odnosa i unapređenju djelatnosti iz članka 3. ove Odluke, značajne za Općinu Murter-Kornati.

1. Priznanje Općine Murter-Kornati

**Članak 5a.**

Priznanje Općine Murter-Kornati dodjeljuje se fizičkim i pravnim osobama za uspjehe postignute u razvitku društvenih odnosa i unapređenju djelatnosti značajnih za osobu, te vijećnicima i dužnosnicima za rad u predstavničkim i drugim tijelima Opčine na isteku mandata.

1. Priznanje počasnog građanina Općine Murter-Kornati

**Članak 6.**

Počasnim građaninom Općine Murter-Kornati može se proglasiti građanin Republike

Hrvatske ili druge države, koji je svojim djelovanjem znatno pridonio promicanju, značenju i ugledu Općine Murter-Kornati, ostvarivanju i razvijanju međusobnih odnosa Općine Murter-Kornati i drugih gradova, naroda i država, razvoju demokracije, mira u svijetu i općem napretku čovječanstva.

Počasnim građaninom Općine Murter-Kornati ne može se proglasiti osoba koja ima

prebivalište na području Općine Murter-Kornati.

1. IZGLED I OBLIK

**Članak 7.**

Oblik i opći sadržaj priznanja iz članka 2. ove Odluke utvrđuje općinski načelnik.

1. POSTUPAK DODJELE PRIZNANJA

**Članak 8.**

Radi dodjele priznanja Općine Murter-Kornati Odbor za dodjelu javnih priznanja Općinskog vijeća Općine Murter-Kornati (u daljnjem tekstu: Odbor) pokreće postupak radi podnošenja prijedloga za dodjelu priznanja.

Postupak se pokreće objavom odgovarajuće obavijesti – oglasa, koji se objavljuje na oglasnoj ploči i web stranici Općine Murter-Kornati.

**Članak 9.**

Prijedloge za dodjelu priznanja mogu podnijeti trgovačka društva i ustanove, političke stranke, udruge građana i druge organizacije i građani.

**Članak 10.**

Prijedlozi za dodjelu priznanja Općine Murter-Kornati dostavljaju se Odboru.

Odbor razmatra prijedloge i utvrđuje prijedlog priznanja za Općinsko vijeće.

**Članak 11.**

O prijedlozima za dodjelu priznanja odlučuje Općinsko vijeće Općine Murter-Kornati, glasujući o svakom prijedlogu pojedinačno, bez prethodne rasprave.

**Članak 12.**

Priznanja Općine Murter-Kornati dodjeljuju se u povodu blagdana sv. Mihovila – Dana Općine Murter-Kornati, 29. rujna, a uručuju se na svečanoj sjednici Općinskog vijeća Općine Murter-Kornati, od strane predsjednika Općinskog vijeća ili vijećnika kojeg on odredi.

Iznimno, ako za to postoje posebno opravdani razlozi, priznanje se može dodijeliti i uručiti i drugom prilikom.

**Članak 13.**

Isto priznanje istoj osobi može se dodijeliti samo jedanput.

Dobitnik jednog priznanja ne može u istoj godini dobiti i neko drugo priznanje Općine.

**Članak 14.**

Priznanja Općine Murter-Kornati mogu se dodijeliti i posmrtno.

Priznanja Općine Murter-Kornati koja se dodjeljuju posmrtno, kao i ona koja nisu uručena za života, predaju se članovima uže obitelji nagrađenog (bračnom drugu, djeci ili roditeljima).

1. PRIJELAZNE I ZAVRŠNE ODREDBE

**Članak 15.**

Stupanjem na snagu ove Odluke prestaje važiti Odluka o priznanjima Općine Murter-Kornati („Službeni vjesnik Šibensko-kninske županije“, br. 14/04.).

**Članak 16.**

Ova Odluka stupa na snagu osmog dana od dana objave u „Službenom glasniku Općine Murter-Kornati“.

KLASA: 061-01/18-01/01

URBROJ: 2182/18-01/1-18-1

Murter, 30. siječnja 2018.

OPĆINSKO VIJEĆE OPĆINE MURTER-KORNATI

Predsjednik

Venčoslav Skračić